Document ID: 32001R1272

Κανονισμός (ΕΚ) αριθ. 1272/2001 της Επιτροπής
της 27ης Ιουνίου 2001
σχετικά με τον καθορισμό του ορίου παρέμβασης για τα μήλα κατά την περίοδο εμπορίας 2001/02
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 911/2001 της Επιτροπής(2), και ιδίως το άρθρο 27 παράγραφοι 1 και 2,
Εκτιμώντας τα ακόλουθα:
(1) Το άρθρο 27 παράγραφος 1 του κανονισμού (ΕΚ) αριθ. 2200/96 προβλέπει τον καθορισμό ενός ορίου παρέμβασης όταν η αγορά ενός προϊόντος που αναφέρεται στο παράρτημα ΙΙ του εν λόγω κανονισμού υφίσταται ή ενδέχεται να υποστεί γενικευμένη και διαρθρωτική ανατροπή της ισοροπίας, η οποία οδηγεί ή μπορεί να οδηγήσει σε υπερβολικό όγκο αποσύρσεων.
(2) Με τον κανονισμό (ΕΚ) αριθ. 1511/2000 της Επιτροπής(3) καθορίστηκε ένα όριο παρέμβασης για τα μήλα για την περίοδο εμπορίας 2000/01. Δεδομένου ότι οι προϋποθέσεις που καθορίζονται στο προαναφερόμενο άρθρο 27 εξακολουθούν να ισχύουν για αυτά τα προϊόντα, πρέπει, κατά συνέπεια, να καθοριστεί ένα όριο παρέμβασης για τα μήλα κατά την περίοδο εμπορίας 2001/02.
(3) Είναι σκόπιμο να καθοριστεί το όριο παρέμβασης για τα μήλα σε συνάρτηση με το ποσοστό του μέσου όρου της παραγωγής που προορίζεται για κατανάλωση σε νωπή κατάσταση των πέντε τελευταίων περιόδων εμπορίας για τις οποίες υπάρχουν διαθέσιμα στοιχεία. Πρέπει να καθοριστεί επίσης γι' αυτό το προϊόν η περίοδος που λαμβάνεται υπόψη για να εκτιμηθεί η υπέρβαση του ορίου παρέμβασης.
(4) Σε εφαρμογή του προαναφερομένου άρθρου 27, η υπέρβαση του ορίου παρέμβασης έχει ως συνέπεια τη μείωση της κοινοτικής αποζημίωσης απόσυρσης κατά την περίοδο εμπορίας που έπεται της περιόδου της υπέρβασης του ορίου. Πρέπει να προσδιοριστούν οι επιπτώσεις αυτής της παρέμβασης για το εν λόγω προϊόν και να καθοριστεί μείωση ανάλογη προς το μέγεθος αυτής της υπέρβασης σε σχέση με την παραγωγή.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το όριο παρέμβασης για τα μήλα για την περίοδο εμπορίας 2001/02 καθορίζεται σε 495700 τόνους.
2. Η υπέρβαση του ορίου παρέμβασης εκτιμάται βάσει των αποσύρσεων που πραγματοποιήθηκαν κατά τη διάρκεια της περιόδου από την 1η Ιουνίου 2001 έως τις 31 Μαΐου 2002.
Άρθρο 2
Αν η ποσότητα που αποτελεί αντικείμενο των αποσύρσεων, κατά τη διάρκεια της περιόδου που καθορίζεται στο άρθρο 1 παράγραφος 2, υπερβαίνει το όριο που καθορίζεται σε εφαρμογή του άρθρου 26 του κανονισμού (ΕΚ) αριθ. 2200/96 μειώνεται, κατά τη διάρκεια της επόμενης περιόδου εμπορίας, ανάλογα με το μέγεθος της υπέρβασης σε σχέση με την παραγωγή που αποτέλεσε βάση για τον υπολογισμό του εν λόγω ορίου.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 2001.

Labels: 3
17
6